### Resume

Etablering af stibro over [adresse] er en del af [adresse] mobilitetsplan under stiplanlægning. [adresse] er et vigtigt element i at skabe gode forhold for gående og cyklister samt i løbende at udbygge stinettet. Samtidigt giver stien adgang til [adresse], ligesom den forbinder eksisterende stisystemer på tværs af jernbanen.

Byrådet har tidligere givet en anlægsbevilling til udførelse af projektet. Der har nu været afholdt licitation og stigende priser på leverancer, herunder primært stål, har medført forøgede priser. Der er indkommet 5 tilbud og licitationsresultatet medfører supplerende finansieringsbehov på 6,95 mio.kr.

### Sagsfremstilling

Byrådet vedtog 10. februar 2021, pkt. nr. 17, at give en anlægsbevilling på 11,8 mio. kr. fra pulje til infrastrukturinvesteringer 2021.

Stikrydsningen af jernbanen i [adresse] indgår i Mobilitetsplan 2018-2030 - et visionskatalog i den overordnede planlægning af hovedstinettet. [adresse] vil medføre en stisammenbinding af eksisterende stisystemer fra [adresse], [adresse] og Grundet samt give en markant styrkelse af mobiliteten for lette trafikanter fra eksisterende og kommende boligområder.

[adresse] vil desuden give beboerne i [adresse] mulighed for at krydse jernbanen på et mere centralt sted i [adresse], når beboerne ønsker at benytte St. Grundet Skov/Sundhedsskoven.

Teknisk Udvalg blev på mødet 31. maj 2022, pkt. nr. 118 orienteret i en drøftelse af stigende anlægsomkostninger, at stibroen over [adresse] var et eksempel på de stigende anlægsomkostninger.

Der har 10. august 2022 været afholdt licitation på anlægget af stibroen. Resultatet viser en forøgelse i udgiften på 6,95 mio. kr. Udbuddet er gennemført med en klausul for politisk godkendelse af projektet. Bevillingen anbefales finansieret fra pulje til infrastrukturinvesteringer.

Anlægsarbejdet forventes opstartet efteråret 2022 med støbning af fundamenter og stibroen forventes færdigetableret medio juni 2023.

### Økonomi

![](data:image/png;base64...)

Figur 1: sagens økonomiske konsekvenser

Opsummering af de bevillingsmæssige konsekvenser

Sagen medfører, at anlægsbevilling forhøjes og der afsættes rådighedsbeløb på 6,950 mio. kr. grundet stigende priser. Udgiften finansieres af pulje til infrastruktur, hvor der i det tekniske budgetforslag 2023 er afsat 15,9 mio. kr.

Høring

Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Sikre bedre adgangsforhold til rekreative områder og sammenbinding af stisystemer til gavn for mobilitet og sundhed.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | projektet ønskes gennemført, og |
| at | de bevillingsmæssige konsekvenser godkendes, jævnfør bevillingsskema under afsnittet økonomi. |

### Beslutning

Anbefalet.